******PLCnext Technology: åben platform til næste generation af automation**

For at nå målet om en netværksforbundet og fleksibel produktion som defineret i Industrie 4.0 skal de anvendte automationsløsninger være mere tilpasningsegnede og mere kommunikative. Alle enheder til automationssystemer reducerer deres statiske forbindelser, så de kan udveksle data med hinanden på tværs af systemer og virksomhedsgrænser. Kun på den måde kan man tilbyde konkurrencedygtige produkter på internationale markeder i det lange løb. Med det i tankerne præsenterede Phoenix Contact på SPS IPC Drives 2016 en ny, åben platform baseret på den innovative PLCnext Technology. Denne løsning giver mulighed for parallel programmering af de etablerede softwareværktøjer som Visual Studio, Eclipse, Matlab Simulink og PC Worx så vel som valgfri linking af deres programkode. Med PLCnext Technology kan funktioner kombineres med rutiner fra C/C++, C# eller Matlab Simulink i henhold til IEC 61131-3 for eksempel. Det betyder nem integration af open source software i Phoenix Contacts automationssystem.

Den nye adaptive engineering platform, PC Worx Engineer, tilbyder brugeren en helt ny brugeroplevelse og bruges til programmering i henhold til IEC 61131-3. Udover programmering anvendes denne software også til konfiguration, diagnose og visualisering af hele systemet i et program. Engineering platformen imponerer med sit overskuelige og intuitive interface såvel som sin brug af fremtidsorienterede funktioner. Basisversionen af softwaren er gratis. Flere udvidelsesmoduler kan indkøbes individuelt, så brugeren kan sammensætte sin egen individuelle software ved at benytte disse funktionstilføjelser. Genanvendelige automationsmoduler og den omfattende support til PC Worx Engineer sikkerhedskoncepter reducerer udviklingstiden. Derfor er software platformen et effektivt og fremtidssikkert udviklerværktøj.

For yderligere information kontakt Product Manager Per Andersen, pandersen@phoenixcontact.dk eller vores kundeservice på telefon 36 77 44 11.